Polaganje ispita državne mature za kandidate koji završavanju školovanje u ustanovama za obrazovanje odraslih

**Prijava kandidata koji najmanje četverogodišnje srednje obrazovanje završavaju ili su završili u sustavu obrazovanja odraslih u Republici Hrvatskoj**

Ispitima državne mature u ljetnome ispitnome roku mogu pristupiti samo kandidati koji su položili sve ispite završnog razreda do kraja nastavne godine u redovnome sustavu srednjeg obrazovanja,**odnosno do 17. svibnja 2018. godine.**

Kandidati koji najmanje četverogodišnje srednje obrazovanje završavaju ili su završili u sustavu obrazovanja odralih u Republici Hrvatskoj trebaju:

1. Registrirati se kao novi korisnik iz sustava obrazovanja odraslih na mrežnoj stranici[www.postani-student.hr](http://www.postani-student.hr/). Prilikom registracije korisniku će SMS-om biti dostavljena korisnička oznaka, lozinka, PIN i TAN.
2. Unijeti osobne podatke i podatke o školovanju
3. Unijeti završne ocjene iz svih nastavnih predmeta srednje škole
4. Prijaviti željene ispite državne mature i studijske programe

Kandidati koji prijavljuju ispite državne mature na adresu **Nacionalnog centra za vanjsko vrednovanje obrazovanja, Petračićeva 4, 10000 Zagreb**(s naznakom "Dokumenti uz prijavu ispita DM") dostavljaju isključivo preporučenom poštom, slijedeće dokumente:

* potpisanu (iz sustava ispisanu) prijavnicu ispita državne mature
* dokaz o državljanstvu pod kojim se kandidat prijavljuje (ovjerenu presliku domavnice za državljanine Republike Hrvatske, a ovjerenu presliku putovnice za strane državljanine)
* dokaz o završetku svih razreda srednje škole (ovjerenu presliku svjedodžbi za svaki pojedini razred)
* ovjerenu presliku završne svjedodžbe srednje škole
* ovjerenu presliku potvrde o rezultatima državnih ili međunarodnih natjecanja znanja (ako ih kandidat posjeduje) koji se vrednuju za upis prijavljenog studijskog programa

Rokovi za prijavu ispita državne mature:

* ljetni ispitni rok - do uključivo 15. veljače 2018. do 12, 00 sati

Detaljnije informacije i upute o polaganju ispita državne mature za kandidate koji završavanju školovanje u ustanovama za obrazovanje odraslih možete naći na mrežnim stranicama:

[www.ncvvo.hr](http://www.ncvvo.hr/)

[www.postani-student.hr](http://www.postani-student.hr/)